Codin

Mae codin yn gysglyn a ddefnyddir i drin poen, fel meddygaeth peswch, ac ar gyfer dolur rhydd.NHS UK About codeine adalwyd 9 Mawrth 2016

 Defnydd 
Defnyddir codin fel arfer i drin graddau ysgafn i gymedrol o boen. Gall mwy o fudd deillio o gyfuno codin â pharasetamol neu gyffur gwrthlidiol ansteroidal (NSAID) fel aspirin neu ibuprofen.The National Institute for Health and Care Excellence / BNF CODEINE PHOSPHATE adalwyd 9 Mawrth 2016

Nid yw tystiolaeth yn cefnogi ei ddefnydd ar gyfer atal peswch acíwt mewn plant nac oedolion.  Yn Ewrop ni chaiff ei argymell fel meddygaeth peswch yn y rhai dan ddeuddeg oedMedicines for Children CODEINE PHOSPHATE  adalwyd 9 Mawrth 2016. Yn gyffredinol caiff ei gymryd trwy'r genau. Fel arfer mae'n dechrau gweithio ar ôl hanner awr gyda'r effaith fwyaf ar ôl dwy awr. Mae hyd ei effeithiau yn para am tua phedair i chwe awr.

 Sgil effeithiau 
Mae sgil effeithiau cyffredin yn cynnwys chwydu, rhwymedd, cosi, y bendro ac aflonyddwchDrug Bank - Codeine adalwyd 9 Mawrth 2016. Gall sgil effeithiau difrifol gynnwys anawsterau anadlu a dod yn gaeth i'r cyffur.  Nid yw'n glir a yw ei ddefnydd yn ystod beichiogrwydd yn ddiogel. Dylid defnyddio gofal yn ystod bwydo ar y fron gan y gallai arwain at wenwyno'r babi. Nid yw ei ddefnydd yn cael ei argymell ar gyfer plant.

 Mecanwaith 
Mae Codin yn gweithio ar ôl cael ei dorri gan yr afu i mewn i forffin.  Mae pa mor gyflym mae hyn yn digwydd yn dibynnu ar eneteg person.

 Enwau 
Mae codin ar gael fel rhan o'r paratoadau cyfansawdd canlynol (ymysg eraill)
 Co-codamol
 Codafen continus
 Codis
 Cuprofen plus
 Feminax
 Migraleve
 Nurofen plus
 Panadol Ultra
 Paracodol
 Pulmo Bailly
 Solpadol
 Syndol
 Tylex
 Veganin

Mae angen rhagnodyn meddyg ar gyfer rhai o'r paratoadau, mae eraill ar gael o fferyllfa yn unig ac eraill ar gael mewn siopau ac archfarchnadoedd cyffredin.
 Hanes, cymdeithas a diwylliant 
Darganfuwyd Codin ym 1832 gan Pierre Jean Robiquet. Yn 2013, cynhyrchwyd tua 361,000 cilogram o godin a defnyddiwyd 249,000 cilogram. Mae hyn yn ei gwneud hi'r gysglyn mwyaf cyffredin. Mae ar Restr Meddyginiaethau Hanfodol Sefydliad Iechyd y Byd, y meddyginiaethau mwyaf effeithiol a diogel sydd eu hangen mewn system iechyd.

Mae codin yn sylwedd naturiol sy'n ffurfio tua 2% o opiwm

 Cyfeiriadau 

Categori:Prosiect Wici-Iechyd
Categori:Meddyginiaethau Hanfodol Sefydliad Iechyd y Byd
Categori:Cyffuriau